
1. Introducere: natura spiritualității 


A defini spiritualitatea nu-i uşor, din cauza multelor forme pe 
care le îmbracă. 


„Cuvântul spiritualitate reprezintă un moment al gândirii şi al 
vieţii care se inspiră din credinţă şi care ia forme deosebite”!. O 
definiţie generală a vieţii spirituale este şi aceasta: Cultura spiritului, a 
sufletului, pe baza principiilor etice şi religioase, care duce la desă- 
vârşirea persoanei umane şi implicit a societăţii. Definiţia spirituali- 
tàtil creştine poate fi aceasta: Cultura spiritului în conformitate cu 
viața lui Isus si care duce la maturitatea sfinteniei personale si 
implicit a Bisericii. 

Dumnezeu, infinit de perfect si fericit în sine, într-un plan de 
pură bunătate, l-a creat în mod liber pe om ca să-l facă părtaş de viaţa 
sa spirituală deplin fericită. De aceea, în orice timp şi în orice loc, el se 
apropie de om. Îl cheamă, îl ajută să-l caute, să-l cunoască şi să-l 
iubească din toate puterile. Îi cheamă pe toţi oamenii, pe care păcatul 
i-a risipit, în unitatea familiei sale, care este Biserica. 


Larousse, Fernand Comte, Dicţionar de creştinism, Ed. Niculescu, Bucureşti 1999, 
p. 285. 


? Catehismul Bisericii Catolice, Ed. ARC, Bucuresti 1993, p. 11. 

Dumnezeu, afirmă Catehismul Bisericii Catolice, aşa cum l-am 
citat mai sus, vrea să-i facă părtaşi pe toţi oamenii de viaţa sa spiri- 
tuală şi, prin ea, de fericirea veşnică. 


2. Începutul vieții spirituale 


Dualitatea viață şi spiritualitate apare deja în capitolul al II-lea 
din cartea Genezei, când Domnul Dumnezeu a rânduit o grădină în 
Eden, din care a poruncit să răsară tot felul de pomi, frumoşi la vedere 
şi buni la mâncare (Gen 2,8-9). 


Pentru că în viaţa spirituală a lui Cristos vom găsi desăvârşirea 
vieţii spirituale a Vechiului Testament, aşa cum afirmă Conciliul 
Vatican II că: „EI împlineşte şi desăvârşeşte Revelația şi o întăreşte cu 
mărturia sa”, vom urca la spiritualitatea dintru început a primului om. 
Sfântul Grigore de Nyssa spune că: „Acela care urcă nu încetează 
niciodată să meargă din început în început prin începuturi fără sfârşit. 
Cel ce urcă nu încetează niciodată să dorească ceea ce deja cunoaşte. 


Cunoaştem că în mijlocul grădinii erau doi pomi deosebiți: 
pomul vieţii şi pomul cunoaşterii binelui şi răului (cf. Gen 2,9). Aceşti 
doi pomi sunt simbolul vieţii şi spiritualităţii. Adam avea permisiunea 
să mănânce din pomul vieţii, ca să se bucure de existenţa subzistentă, 
de nemurire; dar Creatorul singur şi-a rezervat dreptul asupra spiritua- 
litàtii, asupra cunoaşterii binelui şi răului. Dumnezeu avea să-i dea pri- 
mului om roadele ştiinţei binelui şi răului în măsura ascultării şi a 
rugăciunilor primului cuplu uman, pentru a-i împărtăşi propria 
spiritualitate. Dacă ar fi cerut, s-ar fi rugat, ar fi primit şi s-ar fi 
desăvârşit. Şarpele s-a oferit să le dea rodul oprit fără să fi fost rugat, 
frângând perspectiva comuniunii cu Dumnezeu. Pe un urmaş al lui 
Adam, Enoch, primul care a invocat numele Domnului, a umblat cu 
Dumnezeu şi i-a fost plăcut, Creatorul l-a mutat de pe pământ fără să 
vadă moartea (cf. Gen 5,22-24). Prin neascultarea lui Adam s-a produs 


3 Dei Verbum, 4. 
+ Sf Grigore de Nyssa, Om. 17,1-3; PL 76,1139. 


190 /sus Cristos şi viața spirituală 


o dezbinare în însăşi fiinţa omului, între viaţa şi spiritualitatea umană 
pe care o avea. Ce-i drept, Adam, îndată ce a mâncat din pomul oprit 
cu dorinţa de a fi ca Dumnezeu, a devenit ca Dumnezeu, ceea ce 
Creatorul însuşi o recunoaşte: „lată, Adam s-a făcut ca unul dintre noi, 
cunoscând binele şi răul” (Gen 3,22), a dobândit înțelepciunea, dar 
printr-o experienţă tristă referitoare la dreptul de proprietate. A văzut 
pomul şi i-au plăcut roadele; dar acestea i-au fost oferite de un hot. De 
aceea se zice că i-a stat mărul în gât. Ce bine că nu i-a ajuns în inimă! 
Când vezi ceva şi-ţi place, dar nu-ţi aparține, trebuie să ceri. A cere 
este rugă; rugăciunea este o atitudine de smerenie; numai smerenia 
este izvorul înţelepciunii si al înălțării. Adam s-a făcut părtaş al 
spiritualităţii rezervate lui Dumnezeu? Pentru cât timp? Nu ştim. Ştim 
doar că şi-a pierdut dreptul la viaţă, fiindcă Domnul a pus heruvimi cu 
sabie de foc să păzească drumul spre pomul vieții (Gen 3,24). Cu ce a ră- 
mas din această experienţă? Poate cu ceea ce spune Conciliul Vatican II 
despre om, că: „se simte nelimitat în dorinţele sale şi chemat la o viață 
superioară”. Constient de greşeala făcută, ca si cum ar fi voit să o 
repare şi să-şi redeschidă drumul spre adevărata spiritualitate, Adam o 
numeşte pe femeia sa Eva, adică „mama celor vii” (Gen 3,20). Cei vii 
au fost sortiti să pornească în mod corect spre pomul ştiinţei binelui şi 
răului, fiindcă Iahve însuşi i-a promis zdrobirea capului Sarpelui 
viclean (cf. Gen 3,15). 


Este ştiut faptul că toată spiritualitatea Vechiului Testament are 
la bază înțelepciunea. 


Mai târziu, un alt urmaş al lui Adam, regele Solomon, cere lui 
Dumnezeu înţelepciunea necesară ca să conducă poporul ales, „să 
deosebească ce este bine si ce este rău”. Si, fiindcă a cerut 
spiritualitatea, înțelepciunea slujirii, Iahve i-a adăugat şi ani multi de 
viață şi toate bogăţiile (cf. 2Rg 3,9-14). lată cum „spiritualitatea 
reprezintă un moment al gândirii şi al vieţii care se inspiră din 
credință” şi se dobândeşte prin rugăciune. 


° Gaudium et Spes, 10. 

Neascultarea a produs o dihotomie între viaţa şi spiritualitatea 
umană: viaţa poate fi fără spiritualitate, dar spiritualitatea fără viaţă, 
nu. Dumnezeu singur este înțelepciunea subzistentă. Pomul cunoaşterii 
binelui şi răului apare aici ca un intellectus fidei, adică o chemare din 
partea lui Dumnezeu de comunicare cu omul prin credinţă. 


3. Problema vieţii spirituale azi 


Ca atunci, aşa şi acum: viaţa spirituală este mereu în pericol. Pe 
zi ce trece apar tot mai multe curente de spiritualism exagerat care 
blochează calea spre Isus, adevăratul pom al vieții si al spiritualității. 
Isus însuşi îşi proclamă spiritualitatea în termeni categorici: „După 
cum Tatăl, care are viaţa, m-a trimis pe mine şi eu trăiesc prin Tatăl, 
tot aşa: acela care mă mănâncă pe mine, va trăi prin mine” (In 6,57). 
„Aşa stă scris: «Întâiul om, Adam, a devenit un suflet viu»; ultimul 
Adam (Cristos) este un spirit dătător de viaţă” (1Cor 15,45), adică 
unica valoare ecumenică autentică pe care se poate conta. 


O formă de spiritualism exagerat supraevaluează miracolele, 
aşteptând de la Dumnezeu intervenţii extraordinare, ceea ce duce la 
pasivitate şi inerție“, pe de o parte, iar pe de altă parte: tot o formă de 
spiritualism exagerat este şi aceea care supraevaluează comportamentul 
personal sau pe cel sectar punând esenţa vieţii spirituale pe lucruri 
secundare, cum ar fi abstinenta de la mâncarea cărnii de porc sau a 
băuturilor alcoolice, ţinerea zilei a şaptea în conformitate cu prescrierile 
Vechiului Testament etc. Altă formă, din păcate, pe care nu puţini o 
împărtăşesc, neglijând cunoaşterea binefacerilor lui Dumnezeu în 
Cristos Isus, doresc o întoarcere la starea omului dintru-nceput, cum 
este cea propusă de curentul mistic revoluţionar eliberator sau de cel 
nostalgic după paradisul pământesc. Refrenul unui cântec la ,, Woodstock” 
afirma în acest sens: „Noi vrem să ne întoarcem în grădina Edenului”.” 
Întoarcere care ar echivala cu o nouă cădere, cu o reînnoire a păcatului 
strămoşesc. Spiritismul şi toate formele de superstiții înfloresc şi 


é Tomás Spidlik SJ., Izvoarele luminii, Ed. Ars Longa, laşi 1994, p. 30. 


7 Gianfranco Maronese, Fericirile preotului, Traian (Neamţ) 1999, p. 44. 

rodesc în întunericul spiritului omenesc, azi, mai mult decât oricând. 
O altă realitate dureroasă a zilelor noastre este şi faptul că multi 
creştini acceptă învăţătura lui Cristos doar ca pe un pachet de valori 
etice generale, mai mult decât pe o angajare de viaţă spirituală. 
Zodiacul, atât de mediatizat în presă, pe posturile de radio şi televi- 
ziune, îşi pune amprenta negativă din plin asupra spiritualității de azi. 
Dar ceea ce este cel mai rău constă în faptul că multi creştini trăiesc în 
mod obişnuit „ca şi cum Cristos n-ar exista”. 


4. Misiunea spirituală a lui Isus 


Isus Cristos, în calitatea sa de Fiu al omului, de noul Adam, a avut 
misiunea din partea Tatălui să fie „spirit dătător de viaţă” (/ Cor 15,45) 
şi să aducă unitatea, nu numai dintre viaţa şi spiritualitatea umană, ci 
chiar dintre acestea două şi Dumnezeu însuşi, înlăturând neascultarea, 
păcatul, dovedindu-se a fi Înţelepciunea întrupată. 


Pentru realizarea acestui plan, după ce el însuşi proclamă în mod 
solemn în sinagoga din Nazaret că vremea s-a împlinit si a sosit Împărăţia 
lui Dumnezeu (cf. Mc 1,15), îndată trimite înaintea sa şaptezeci şi doi 
de ucenici, doi câte doi, ca să vestească sosirea acesteia în fiecare 
cetate si loc, unde el însuşi avea să vină (cf. Lc 10,1-10). 


Comentând faptul că Isus a trimis câte doi ucenici înaintea sa, 
sfântul Grigore cel Mare spune că ei reprezentau: unul, porunca iubirii 
faţă de Dumnezeu, şi altul, porunca iubirii faţă de aproapele”, viaţa şi 
spiritualitatea. Aşa a realizat Isus Cristos noua Evă, adică Biserica, cu 
adevărat „mama celor vii”, chemaţi să moştencască Împărăţia Tatălui. 
„Isus, afirmă Papa loan Paul al II-lea, prin stilul său de viaţă şi prin 
acţiunile sale, a revelat cum în lumea în care trăim este prezentă iubirea, 
iubirea lucrătoare, iubirea care se adresează omului şi îmbrățișează tot 
ce îi alcătuieşte umanitatea.!° 


La documentation catolique, nr. 2212, din 17 oct. 1999, p. 885. 
? Sf Grigore cel Mare, Om. 17, 1-3; PL 76, 1139. 


10 Papa Ioan Paul al II-lea, Dumnezeu bogat în milostivire, 3. 

Titlul conferinţei, Cristos şi viaţa spirituală, pare o dualitate din 
cauza lui „şi”, dar pe care înlocuindu-l cu „este”, căpătăm unitatea si 
definiţia exhaustivă a ceea ce deja ştim: Cristos este viața spirituală a 
creştinului. Viaţa spirituală este cristocentrică prin excelenţă. 


5. Opinii despre adevărata viaţă spirituală 


Dacă primul om natural a fost chipul şi asemănarea lui Dumnezeu 
(Gen 1,26), noul om spiritual este Dumnezeu adevărat, pentru că în el 
fiinţa lui Dumnezeu, care alcătuieşte adevăratul sens al întregii fiintàri, 
s-a arătat pentru prima dată în lume aşa cum este în sine; s-a arătat 
lumii drept ceea ce există la modul neconditionat.!! „Cristos este centrul 
spiritual al organismului universal”, afirmă Vladimir Soloviov.!” Reve- 
latia în Cristos a adevăratului Dumnezeu uman transformă însăşi funda- 
mentele religiei. Aici (în NT), Dumnezeu nu se mai hrăneşte cu oa- 
meni (ca în VT, când poruncea israeliților să nimicească orice om, orice 
popor care le stătea în cale: „Să nu cruti, porunceste Iahve lui Saul, ci 
să dai morţii de la bărbat până la femeie, de la tânăr până la pruncul de 
sân” (1Rg 15,3), ci, din contra, el însuşi se dă pe sine ca hrană. După 
ce prin fapta sa de ispravă [podvia] divino-umană şi-a prefăcut trupul 
material (mecanic) într-unul spiritual (dinamic), Cristos l-a dat oamenilor 
spre mâncare. Prin urmare, este necesar ca noi înşine să prefacem acest 
trup spiritual (dinamic) în propria noastră viaţă (cf. In 15,1. 4. 5).P 


Adam a voit să fie ca Dumnezeu, dar, greşind calea, a păcătuit. 
Dumnezeu, pentru redresarea omului, îl face pe Fiul său, care nu a 
cunoscut păcatul, păcat pentru noi (cf. 2Cor 5,21), ca în inima păca- 
tului să pună germenul vieţii spirituale pentru a-l distruge din interior, 
ca viaţa să fie lumina oamenilor, pe care întunericul păcatului să nu o 
mai poată cuprinde (cf. In 1,4-5) şi omul să poată coopera cauzal la 
opera mântuirii. 


!! Vladimir Soloviov, Fundamentele spirituale ale vieții, Ed. Deisis, Alba Iulia 1994, p. 89. 
12 Idem. o. c., p. 89. 
3 Idem. o. c., p. 104. 

Domnul este ţinta istoriei umane, punctul spre care converg 
dorinţele istoriei şi ale civilizaţiei, centrul neamului omenesc, bucuria 
tuturor inimilor şi plinirea aspirațiilor lor. El este acela pe care Tatăl l- 
a înviat din morţi, l-a înălţat şi l-a aşezat la dreapta sa't, ca mijlocitor 
al vietii noastre spirituale, afirmà Conciliul Vatican II. 


Sfântul Toma de Aquino rezumă opinia tuturor părinților spirituali 
ai Bisericii până la el în fraza următoare: ,,Perfectiunea vieții creştine 
stă în iubire, fiindcă iubirea este forma şi mama vieții spirituale”. O nu- 
meste „formă” fiindcă dirijează faptele umane spre ultimul scop; o nu- 
meste „mamă” fiindcă zămisleşte faptele din dorinţa ultimului scop. 
Conciliul Vatican II, preluând pe „Doctorul angelic”, afirmă că: „iubi- 
rea... rânduieşte toate mijloacele sfinteniei, le dă forma si le conduce la 
împlinire”.!° Numai iubirea ne introduce în misterul vieţii intime din 
Dumnezeu, de aceea ea este, aşa cum se exprimă sfântul Simeon Noul 
Teolog; „capul trupului unui om spiritual”. Un alt sfânt, loan Scărarul, nu 
admite să se vorbească despre Dumnezeu decât în sensul iubirii, citez: 
„Cine vorbeşte de iubirea lui Dumnezeu, vorbeşte despre Dumnezeu 
însuşi. Cine vorbeşte despre Dumnezeu (dar fără a-l defini prin iubire) 
o face în termeni nesiguri si primejdiosi, care cer o mare atentie”.!” 

Foarte frumoasă este afirmaţia filozofică a lui Platon, anume că: 
„Omul este atât de mare pe cât de mare îi este iubirea”. De aici s-a 
născut şi expresia de „iubire platonică”, adică sentimentul care nu are 
reciprocitate, trecând numai într-un singur subiect,'* de aceea rămâne 
doar la nivelul noetic. 


Dumnezeu s-a revelat în treimea Persoanelor spre a ne descoperi 
că iubirea sa e vie, spiritualitatea este împărtăşită şi împărtăşirea consti- 
tuie izvorul fericirii veşnice. În aceasta constă şi fericirea pe care a 
simtit-o în creaţie, constatând că: „toate erau foarte bune” (Gen 1,31), 


Gaudium et spes, 45. 

15 Sf. Toma de Aquino, ST 2-2, 23,8. 

Lumen gentium, 42. 

17 Tomás Spidlik, Calea spiritului, Ed. Ars longa, laşi 1996, p. 166. 
!8 Idem. o. c., p. 167. 

fiindcă toate au fost create prin Cristos (cf. In 1,3), de aceea, afirmă 
Vladimir Soloviov: „În afara lui Cristos, Dumnezeu nu are pentru noi o 
realitate vie. Spre Cristos gravitează întreaga noastră religie personală si 
pe el este întemeiată si religia socială universală”, ” întreaga spiritualitate. 


Viaţa spirituală este viaţa în duhul lui Cristos, adică în Duhul Sfânt, 
fiindcă iubirea lui Dumnezeu a fost revărsată în inimile noastre prin 
Duhul Sfânt care ne-a fost dat (cf. Rom 5,5). Din această cauză, sfân- 
tul Irineu defineşte omul spiritual ca fiind alcătuit din trup, suflet şi 
Duhul Sfânt. Acesta din urmă, Duhul Sfânt, apare ca „sufletul sufletului 
nostru”, se uneşte cu „eul” nostru, desăvârşeşte, întăreşte şi face capabil 
ca tot ceea ce este uman în noi să poată primi harul. Viaţa spirituală este 
definită drept „viaţă în har” şi „viaţă supranaturală”. Prin Cristos, 
Dumnezeu însuşi este cu noi pentru a ne elibera de întunericul 
păcatului şi al morţii, ca apoi să ne învie pentru viaţa veşnică”!. 


6. Isus, spiritualitatea în sine şi în Trupul său mistic 


Documentele Conciliului Vatican II insistă ca toţi fiii Bisericii, 
indiferent de stare sau grad, să fie conştienţi de faptul cà sunt chemaţi 
la plinătatea vieţii creştine, la desăvârşirea prin caritate, conform ce- 
rintei Mântuitorului: „Fiţi desăvârşiți precum desăvârşit este Tatăl vos- 
tru ceresc” (Mr 5,48). Cristos ne arată şi în ce constă desăvârşirea vieţii 
spirituale a Tatălui, total diferită de a noastră, dar care poate fi şi a noas- 
trà; ea stà în caritate, în milostivirea pornită din iubirea infinità şi care 
se concretizează în acele „mirabilia Dei”, dintre care unică este iertarea 
păcatelor noastre, el fiind bogat în milostivire (cf. Mr 5,45-48; Ef 2,4). 
De aceea, lui Petru, care voia să ştie cât de milostiv trebuie să fie 
zilnic faţă de cei care îi greşesc, îi arată infinitul: de şaptezeci de ori 
câte şapte (cf. Mr 18,21-22). „Pentru a dobândi această desăvârşire, 
credincioşii, spune Conciliul, trebuie să-şi folosească puterile după 
măsura darului lui Cristos, astfel încât [...], supunându-se în toate 


19 Vladimir Soloviov, o.c, p.5. 
2 Tomás Spidlik, Izvoarele luminii, p. 8 şi 15. 
2! Dei Verbum, 4. 

voinţei Tatălui, să se consacre din tot sufletul preamăririi lui Dumnezeu 
şi slujirii aproapelui. Astfel, sfintenia Poporului lui Dumnezeu va creşte 
din belşug în roade, după cum prea bine o dovedeşte istoria Bisericii, 
viaţa atâtor sfinţi”, afirmă acelaşi Conciliu Vatican I.” 


Înalta spiritualitate a lui Cristos se vădeşte în toate împrejurările 
vieţii sale oricât de mici, cu atât mai mult măreţia lui spirituală, înte- 
lepciunea sa se revelează în rugăciune: se prezintă la botezul lui loan 
ca un simplu păcătos şi apoi se roagă cu toată smerenia, ceea ce duce 
la deschiderea cerului pentru a se auzi glasul Tatălui: „Tu eşti Fiul 
meu cel iubit; în tine este multumirea mea” (Lc 3,21-22); s-a luptat cu 
diavolul în pustiu şi l-a înfrânt prin post, rugăciune şi prin cuvântul 
Scripturii, atrăgându-şi slujirea îngerilor (cf. Mr 4,1-11); s-a prezentat 
în fata lumii condus de Duhul Sfânt, căruia i s-a supus în opera de 
mântuire (cf. Lc 4,14-18); s-a rugat toată noaptea înainte de alegerea 
apostolilor (Lc 6,12-13), ca aceştia să poarte amprenta spiritualităţii 
sale; a arătat calea fericirii în predica de pe munte (cf. Mt 5,1-11) etc. 
Spiritualitatea vieţii lui Isus o mai desprindem clar din convorbirea cu 
femeia samariteană de la fântâna lui Iacob, unde arată că adevărații 
închinători se vor închina Tatălui în spirit şi adevăr, deoarece Tatăl 
însuşi îi preferă pe aceştia (cf. In 4,23-24). Desăvârşirea spirituală a lui 
Isus se vădeşte mai ales în rugăciunea sa „în spirit şi adevăr” din 
timpul agoniei în grădina Măslinilor, prin supunerea totală la voinţa 
Tatălui (cf. Mr 26,39-42). 


Dând dreptate lui Heiler care afirmă că: „Rugăciunea este feno- 

A a MO) : g = 

menul central al întregii religii”, vom considera mai profund rugă- 
ciunea lui Isus, pentru a-i înțelege mai bine spiritualitatea, pentru a 


ajunge la cunoaşterea binelui şi răului, adică la înțelepciunea divină. 


Rugăciunea lui Isus este mereu sacerdotală, el fiind mare preot 
după felul lui Melchisedec (cf. Evr 5,5-6), consacrat de Tatăl prin 
ungerea cu Duhul Sfânt (cf. Le 4,18). Ruga sa sub formă vocală, de 
meditație si mai ales de contemplatie este unică şi atotputernică, adică 


°° Lumen gentium, 40. 


* Charles André Bernard, Teologia spirituale, Ed. San Paolo, 1987, p. 426. 

pătrunde cerurile şi ajunge până în inima Tatălui, de aceea numai prin 
ea îşi au eficacitate toate rugăciunile tuturor oamenilor din toate locurile 
şi din toate timpurile. „Recapitularea tuturor formelor de rugăciune şi 
de cult în Cristos, temă cheie în gândirea lui Teilhard de Chardin, 
constituie scopul adevărat al istoriei umanitàtii”.?* 

Toate popoarele şi-au înălțat spre Dumnezeu rugile lor, însă 
Cristos inaugurează o eră nouă în spiritualitatea omenirii prin ruga sa, 
deoarece el, fiind Fiul unic al Tatălui, a dat acestei realităţi o formă cu 
totul originală. 


Isus ni se revelează, nu atât ca un maestru şi un exemplu de ru- 
găciune, ci el este rugăciunea însăşi. El se contrapune rugăciuni păgâ- 
nilor, care credeau că vor fi ascultați datorită cuvintelor (cf. Mr 6,7), 
deoarece aceştia nu aveau sensul paternităţii divine; se contrapune rugă- 
ciunii fariseilor, pentru care Alianţa era un drept câştigat şi nu un har 
al Tatălui care mentine Alianţa în mod liber; astfel, ruga lor pornea dintr-un 
sentiment de mândrie şi voiau să fie văzuţi de oameni (cf. Mt 6,9), sau 
că nu sunt ca alti oameni (cf. Lc 18,11). 


Încă o noutate adusă de Isus, „ruga vie”, este şi aceasta: porneşte 
mereu din iubire fraternă față de toţi oamenii, învățând ca fiecare să zică 
în numele tuturor „Tatăl nostru” (cf. Mt 6,9-13), iubire pe care vrea să 
o identifice cu a sa, fiindcă: „Dacă doi dintre voi se vor uni pe pământ, 
spre a cere ceva, Tatăl meu care este în ceruri, vă va da. Deoarece acolo 
unde sunt doi sau trei adunaţi în numele meu, sunt şi eu în mijlocul 
lor” (Mt 18,19-20), vrând să spună că: rugăciunea sa va fi a lor. 


A se ruga, pentru Isus, nu era o ocupaţie ca oricare alta, fie ea chiar 
spirituală sau de cult. Acest act, esenţial religios, a constituit o parte 
integrantă a misiunii sale de mântuitor al lumii. Scrisoare către evrei 
leagă amintirea rugăciunilor şi cererilor lui Isus de ascultarea şi ridica- 
rea sa cea mare, nu numai la rangul de mare preot, ci şi de victimă, 
datorită evlaviei, ascultării şi împlinirii voinţei Tatălui (cf. 5,6-10) de a 
suferi pentru mântuirea tuturor oamenilor. 


A Idem, o.c., p. 423. 

Unicitatea rugăciunii lui Cristos mai constă şi în faptul că ea este 
bazată pe comuniunea inițială a Fiului cu Tatăl. Este adevărat că toți 
misticii caută în rugăciune comuniunea cu divinitatea, dar pentru ei 
aceasta constituie punctul final, de sosire, pe când la Cristos începutul 
rugăciunii constituie deja garanția ascultării şi întâlnirii lui cu Tatăl 
(cf. In 11,41-42). 


Mai mult, faţă de orice rugăciune a poporului sau a oricărui alt 
sfânt, rugăciunea lui Isus se deosebeşte, nu printr-o diferență de grad 
în considerarea iubirii paterne, cât mai ales printr-o diferențiere de 
natură. În Isus fiind două naturi într-o singură persoană care se roagă, 
rugăciunea lui este mereu sacerdotală, de împlinire a voinţei Tatălui 
care l-a rânduit mare preot din veşnicie: „Părinte, a sosit ceasul, 
preamăreşte pe Fiul tău, pentru ca Fiul să te preamărească” (In 17,1). 


Un alt aspect original al rugăciunii lui Isus este şi acesta: se 
referă la Biserică: „Vreau ca acei pe care mi i-ai dat să fie cu mine 
acolo unde sunt eu” (In 17,24). Din rugăciunea sa nu-i exclude nici pe 
cei care l-au răstignit: „Părinte, iartă-i că nu ştiu ce fac” (Lc 23,34). 


Conform Scrisorii către evrei, originalitatea rugăciunii lui Isus 
apare şi sub aspectul duratei, ea este veşnică: „mereu viu pentru a 
mijloci în favoarea noastră” (7,25) şi altruistă până la Dumnezeu, 
acționând numai din cea mai pură iubire. 


Sfântul Toma de Aquino, contemplând rugăciune desăvârşită a 
lui Cristos, face această constatare: „Isus a voit să-l roage pe Tatăl... ca 
să arate că Tatăl său a fost principiul (începutul) prin care el precede 
veşnic prin natura sa divină şi din care, conform naturii sale umane, 
primeşte tot binele pe care îl are. Acum, fiindcă prin natura sa umană 
posedă deja bunurile primite de la Tatăl, mai aştepta încă altele pe care 
nu le are, dar pe care trebuia să le primească. Din acest motiv, 
aducând mulţumiri Tatălui pentru bunurile primite în natura sa umană, 
îl recunoaşte drept autorul lor (cf. Mr 26,27; In 11,41); tot aşa, spre a-l 
recunoaşte pe Tatăl ca autorul oricărui bine, el cere prin rugăciune 

ceea ce îi lipsea conform naturii umane: de exemplu, glorificarea 
Li 2 
trupului si alte bunuri de acest fel”.?° 


De aici deducem adevărul incontestabil revelat de rugăciunea lui 
Isus, anume că: motivaţia radicală a rugăciunii stă în dispoziția Tatălui 
care a voit ca oamenii să aibă, printr-o spiritualitate desăvârşită, demni- 
tatea de a fi interlocutorii săi şi cooperatori la opera sa de milostivire. 


Isus s-a rugat şi pentru a face din rugăciunea Poporului lui Dum- 
nezeu propria sa rugăciune „în spirit şi adevăr”. Creştinul, în calitate 
de mădular viu al Trupului mistic, însuşindu-şi rugăciunea lui Isus, 
realizează procesul de interiorizare al planului de mântuire şi căpătă de 
la Tatăl demnitatea cauzalitàtii pentru instaurarea Împărăției sale, 
fiindcă Isus, unind într-o singură poruncă iubirea față de Dumnezeu si 
faţă de aproapele (Mt 22,37-40), a făcut ca Împărăţia lui Dumnezeu să 
fie în mijlocul nostru (cf. Le 17,21). 


Plinătatea vieţii spirituale a lui Cristos ne demonstrează cu priso- 

sintà că „nu este altă cale de unire cu Dumnezeu decât unirea cu 
$ Pi 2 $ è 

vointa sa, care este tot una cu fiinta sa, ° care este tot una cu iubirea sa. 


Pentru realizarea vietii spirituale în lume prin rugàciune, Isus ne asi- 
gură de asistenţa sa în toate zilele, până la sfârşitul lumii (cf. Mr 28,20) 
şi, ca să ne rugăm chiar şi atunci când nu ne putem ruga, sfântul apos- 
tol Paul ne asigură că Isus îl trimite pe Duhul său în inimile noastre 
care se roagă pentru noi cu suspine negrăite (cf. Rom 8,26), strigând: 
„Abba-Tată” (Gal 4,6), adică ne dă sensul Tatălui, sau, după cum 
spune Vladimir Soloviov cu multă înţelepciune spirituală: „Dumnezeu 
există veşnic în sine, noi însă trebuie să dorim ca el să dobândească 
existenţa pentru noi, fiindcă atât timp cât trăim după voia noastră şi a 
lumii, într-un anume sens pentru noi Dumnezeu nu există”. 


2 Sf. Toma de Aquino, ST, III, q. 21, a.3. 
26 Charles André Bernard, o.c., p. 427-428. 


2? Vladimir Soloviov, o.c., 25. 

„Viaţa cu Dumnezeu — scrie „teologul deşertului” Evgarie — „este 
o viaţă unificată, mondtropos”,* şi această unificare o realizează 
numai Duhul lui Dumnezeu. În primul rând, Duhul Sfânt dă omului 
sensul şi gustul Tatălui, aşa cum Filip i-a cerut lui Isus la un moment 
dat: „Doamne, arată-ni-l pe Tatăl şi ne ajunge” (n 17,8). Tatăl este dorul 
omului după origine, după început. Duhul Domnului este puterea omului 
spiritual care urcă spre Tatăl. De aceea: „Dacă primul om natural a 
fost chip şi asemănare a lui Dumnezeu (Gen 1,26), noul om spiritual 
este Dumnezeu adevărat, afirmă Vladimir Soloviov, pentru că în el 
fiinţa lui Dumnezeu, care alcătuieşte adevăratul sens al întregii fiintàri, 
s-a arătat pentru prima dată în lume aşa cum este în sine; s-a arătat 
lumii drept ceea ce există la modul necondiţionat”, adică întelep- 
ciune vesnicà. 


Dupà cum Duhul Sfant a realizat planul Tatàlui, pe Fiul omului 
desăvârşit în sânul preacurat al Fecioarei din Nazaret, Cristos fiind 
Înţelepciunea întrupată, tot aşa azi realizează în sânul Bisericii icoane 
vii după chipul lui Cristos. De aceea: „În sine, în esenţa ei adevărată, 
Biserica reprezintă realitatea divină a lui Cristos pe pământ”. Din acest 
motiv: „Nu avem voie să căutăm plenitudinea lui Cristos în sfera 
noastră personală, ci în propria lui sferă universală care este Biserica”, 
spune autorul menţionat mai sus.“ 


7. Concluzie 


Biserica [...] tinde spre un singur scop: să vină Împărăţia lui 
Dumnezeu şi să se realizeze mântuirea întregului neam omenesc. De 
altfel, tot binele pe care Poporul lui Dumnezeu în timpul peregrinării 
sale pământeşti îl poate oferi familiei umane decurge din faptul că 
Biserica este „sacramentul universal de mântuire”, după cum afirmă 
Conc. Vat. II°! dezvăluind şi înfăptuind în acelaşi timp misterul iubirii 


*% Tomás Spidlik, Calea spiritului, p. 143. 


2 Vladimir Soloviov, o.c., p. 5. 


W Idem, o.c., p. 5. 


3l Lumen gentium, 48. 

lui Dumnezeu față de om; ca în fiecare om să se trezească dorinţa 
apostolului Paul: „Pe Cristos vreau să-l cunosc” (Fil 3,10); ca fiecare 
om să ajungă la plinătatea vieţii spirituale a Mântuitorului, să poată 
spune cu acelaşi apostol: „Cristos trăieşte în mine” (Gal 2,20). Aceasta 
înseamnă a fi evanghelie vie, înţelepciune pentru întregul cosmos, 
înseamnă a pune premisele unei lumi noi (cf. Ap 21,5), cu adevărat 
spirituale în Cristos Isus, înseamnă a acţiona cauzal cu Creatorul, spre 
a putea spune în Parusie cu maximă bucurie: „lată, toate sunt foarte 
bune”, mai bune chiar decât erau la început (Gen 1,31). 


Riasunto 


Vita e spiritualită costituiscono una unită essenziale soltanto in Dio. 
Creando l’uomo secondo la sua immagine e somiglianza, Dio ha voluto 
che l’uomo sia partecipe della sua vita e spiritualità. La coscienza di questa 
partecipazione si verifica nel giardino paradisiaco tramite l’albero della 
conoscenza del bene e del male. 


Il compimento del piano divino si realizza pienamente in Gesù Cristo. La 
perfezione della vita e della spiritualità in Cristo come Figlio dell’uomo 
nella persona del Figlio di Dio costituisce la sorgente della vita e della 
spiritualità di ogni cristiano e della Chiesa nel suo insieme. 


Quando l’uomo assume la vita e la spiritualità di Cristo, allora egli passa 
dalla condizione di salvato alla condizione di salvatore, in altri termini può 
intervenire causalmente nella realizzazione della nuova legge universale: la 
legge dell’amore. In questo modo, cambia anche la faccia del mondo, che 
diventa Regno di Dio. 


®° Gaudium et spes, 45. 


